CELEX: 62015TN0303
Language: el
Date: 2015-06-01 00:00:00
Title: Υπόθεση T-303/15: Προσφυγή της 1ης Ιουνίου 2015 — Barqawi κατά Συμβουλίου

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/45
            
         Προσφυγή της 1ης Ιουνίου 2015 — Barqawi κατά Συμβουλίου
   (Υπόθεση T-303/15)
   (2015/C 245/55)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Ahmad Barqawi (Ντουμπάι, Ενωμένα Αραβικά Εμιράτα) (εκπρόσωποι: J.-P. Buyle και L. Cloquet, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 2015/375 του Συμβουλίου, της 6ης Μαρτίου 2015, για την εφαρμογή του κανονισμού (EE) 36/2012 σχετικά με περιοριστικά μέτρα λόγω της κατάστασης στη Συρία, καθόσον τον αφορά·
            
         
               —
            
            
               να ακυρώσει την εκτελεστική απόφαση (ΚΕΠΠΑ) 2015/383 του Συμβουλίου της 6ης Μαρτίου 2015 για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας, καθόσον τον αφορά·
            
         
               —
            
            
               να καταδικάσει το Συμβούλιο στο σύνολο των δικαστικών εξόδων, περιλαμβανομένων των εξόδων του προσφεύγοντος.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει έξι λόγους.
   
            
               1.
            
            
               Ο πρώτος λόγος αντλείται από προσβολή των δικαιωμάτων άμυνας και του δικαιώματος σε δίκαιη δίκη, καθόσον δεν υπήρξε ακρόαση του προσφεύγοντος πριν επιβληθούν οι επίμαχες κυρώσεις.
            
         
            
               2.
            
            
               Ο δεύτερος λόγος αντλείται από πρόδηλη πλάνη εκτιμήσεως των πραγματικών περιστατικών, καθόσον το Συμβούλιο δεν τεκμηρίωσε την ύπαρξη των αναφερόμενων πραγματικών περιστατικών βάσει των οποίων αιτιολογήθηκαν τα ληφθέντα μέτρα.
            
         
            
               3.
            
            
               Ο τρίτος λόγος αντλείται από παραβίαση της γενικής αρχής της αναλογικότητας.
            
         
            
               4.
            
            
               Ο τέταρτος λόγος αντλείται από δυσανάλογη προσβολή του δικαιώματος ιδιοκτησίας και ασκήσεως επαγγελματικής δραστηριότητας.
            
         
            
               5.
            
            
               Ο πέμπτος λόγος αντλείται από κατάχρηση εξουσίας. Ο προσφεύγων υποστηρίζει ότι, καθόσον τα μέτρα που έλαβε το Συμβούλιο δεν ασκούν καμία επιρροή στο συριακό καθεστώς και καθόσον ο προσφεύγων ανέκαθεν σεβάστηκε τις κυρώσεις που επέβαλε η διεθνής κοινότητα και παρέμεινε πάντα ανεξάρτητος σε σχέση με το υφιστάμενο καθεστώς, είναι εύλογη η πεποίθηση ότι τα προσβαλλόμενα μέτρα ελήφθησαν για άλλους λόγους από εκείνους που αναφέρονται στις πράξεις επιβολής τους (αποκλεισμός από την αγορά — πριμοδότηση άλλων επιχειρηματιών).
            
         
            
               6.
            
            
               Ο έκτος λόγος αντλείται από παράβαση της υποχρεώσεως αιτιολογήσεως, καθόσον το Συμβούλιο αιτιολόγησε τα προσβαλλόμενα μέτρα ελλιπώς, και χωρίς να αναφερθεί σε κανένα συγκεκριμένο στοιχείο ή ημερομηνία που θα καθιστούσε δυνατόν για τον προσφεύγοντα να ταυτοποιήσει τις εμπορικές πράξεις που του προσάπτονται.